1

Алена ВЕЛЯНЦЭВІЧ

**ПРА ЗВЯРОЎ ДЛЯ САМЫХ МАЛЕНЬКІХ**

Шмат жывёл жыве на свеце –
I маленькіх, і вялікіх,

Ведаць іх павінны дзеці,
Шанаваць іх і любіць іх.

Хтось жыве ў заапарку,

Хтось у лесе ці ў двары.

Хтось карысны ў гаспадарцы –
Пазнаёмімся, сябры!

Пеўнік

3 першым пробліскам зары
Чуваць песню ў двары.
Гэта пеўнік наш стракаты
Будзіць, кліча выйсці з хаты.

Кот

Кот не любіць быць у брудзе:
Вымывае лапы, грудзі
I з акна, дзе павышэй,
Пільна сочыць ён мышэй.**Парася**

Закруціўшы хвост спружынкай

Па двары гуляе свінка
I лычом, нібы рыдлёўкай,
Робіць ямкі, сыпле горкі.

Сабака

У сабакі да відна

Праца сёлета адна –
Несці вахту каля хаты

Не даваць чужынцам лапы.

Індык

Чуеш гучнае “кулдык”
Сцеражыся, там індык!

Любіць ён на ўсіх злавацца,
Лепш табе яго цурацца.

**Загадкі**

Ходзіць ранкам па расе,
Грываю сваёй трасе.
Ен пацягне плуг і воз,
Любіць сена і авёс.

Ходзіць важна па двары,
Ён надзейны вартавы.

Спіць ці ў будцы, ці на ганку,
Любіць косткі грызці зранку.

Днём на пашы, на траве,
Ноччу – у сваім хляве.

Штосьці нам ўсім дае –
Моцны той, хто яго п’е.